ไม่ต้องไปถึงฮอกไกโด อร่อยแท้ ระดับตำนาน เทศกาลกินปูที่สึโบฮาจิ 
ถ้าคุณเป็นคนที่คลั่งไคล้กับการกินปู ไทยรัฐออนไลน์ ขอเอาใจคนรักปูด้วยเทศกาลกินปูที่ สึโบฮาจิ คัดกันแบบเน้นๆ กับการสรรปู 3 สายพันธุ์ ที่หายากจากประเทศญี่ปุ่น แต่เราไม่ต้องไปไกลกันถึงญี่ปุ่นก็ได้กิน ไม่ว่าจะเป็น ปูขน ปูซูไว และปูทาราบะ มาให้ทุกท่านได้ลิ้มลอง ความสด ความหวานอร่อย พร้อมกรรมวิธีการทำที่พิถีพิถัน แบบดั้งเดิม พร้อมเสิร์ฟเมนูปูเลิศรส 14 เมนู จากเชฟชาวญี่ปุ่น ซึ่งได้สืบทอดความอร่อยระดับตำนานกว่า 40 ปี,อร่อยขนานแท้ ตำรับฮอกไกโด,ร้านอาหารสึโบฮาจิ เป็นร้านเหล้าที่ถูกจัดอันดับให้อยู่อันดับที่ 1 ซึ่งมีสาขามากกว่า 300 สาขา ในประเทศญี่ปุ่น นอกจากนี้ ร้านสึโบฮาจิยังไปเปิดร้านอาหารในต่างประเทศ โดยร้านแรกเปิดขึ้นที่ประเทศ สิงคโปร์ คำว่า สึโบ หมายถึงหน่วยวัดพื้นที่ เท่ากับ 3.3 ตารางเมตร หรือที่เรียกว่า 1 สึโบ ฮาจิ หมายถึง เลข 8 สึโบฮาจิ จึงมีความหมายว่า 8x3.3 ตารางเมตร หรือ 26.4 ตารางเมตร ซึ่งเป็นจำนวนพื้นที่ของร้านสึโบฮาจิสาขาแรกที่เกิดขึ้น สำหรับ วัฒนธรรมของร้านเหล้า,ร้านสึโบฮาจิเป็นร้านอาหารที่ตั้งขึ้นเพื่อตอบสนองความต้องการของผู้ที่ชื่นชอบรสชาติอาหารชั้นเลิศ ที่พร้อมด้วยบรรยากาศแสนสบายหลังเลิกงาน เพื่อให้เกิดความผ่อนคลายจากความเหนื่อย และเมื่อยล้าจากการทำงาน พร้อมทั้งได้ลิ้มลองรสชาติอาหารที่เป็นรสชาติแท้ดั้งเดิมสไตล์ญี่ปุ่น สำหรับการตกแต่งนั้น เน้นเป็นครัวเปิดโล่งเพื่อให้เห็นถึงการปรุงแต่งอาหารโดยพ่อครัวฝีมือดีที่พิถีพิถัน สร้างสรรค์เมนูข้าวปั้นให้ได้เพลิดเพลินในการรับประทานอาหาร,ร้านสึโบฮาจิ สาขาแรกในเมืองไทยเปิดให้บริการเมื่อวันที่ 24 ตุลาคม 2556 ณ โครงการนิฮอนมูระมอลล์ โครงการ 2 ซอยทองหล่อ 13 ภายใต้การบริหารงานของอิมแพ็ค และบริษัทสึโบฮาจิ ประเทศญี่ปุ่นด้วยคุณภาพวัตถุดิบที่สดใหม่พร้อมทีมเชฟคุณภาพ นำมาซึ่งการตอบรับอย่างดีเยี่ยม ด้วยเหตุนี้ อิมแพ็ค จึงได้ขยายสาขาร้านสึโบฮาจิ สาขา 2 ที่ โครงการบีไฮฟไลฟ์สไตล์มอลล์ และมาสู่สาขา 3 ที่ โครงการนิฮอนมาชิ สุขุมวิท 26 และสาขาที่ 4 สาขาธนิยะ เพื่อเป็นการขยายฐานลูกค้าให้สามารถเข้าถึงความอร่อยในสไตล์อิซากายะขนานแท้กันได้มากขึ้น,ทดสอบความอร่อยปูเน้นๆ,เมนูแรก ปูยักษ์ ทาราบะนึ่ง ,(Gokai Mushi Tarabagani) 899 บาท,ทดสอบ : เรียกได้ว่าเมื่อแกะกินปูทาราบะแล้ว เป็นปูที่เนื้อแน่น และก้ามใหญ่ที่สุด ยิ่งถ้าบีบมะนาวลงไปได้ที่ตัวปู โอ้โห เกินคำบรรยาย อร่อยลงตัว ฟินสุดๆ,เมนูที่ 2 ปูซูไวนึ่ง, (Zuwaikani) 899 บาท,ทดสอบ : ปูซูไว เป็นปูที่ขายาว มีรสชาติค่อนข้างหวาน ถ้าใครชอบทานปูเนื้อหวานรับรองคุณต้องติดใจ นอกจากนี้ เนื้อปูมีความรุ่ย เวลาทานสามารถบีบมะนาวลงไปที่ตัวปู,เมนูที่ 3 ปูขนนึ่งเสิร์ฟพร้อมมิโซะซุป, (Kegani Sugatamori with Miso soup) 899 บาท,ทดสอบ : ปูขน เป็นปูที่มีขนค่อนข้างเยอะ เรียกได้ว่าเป็นราชันของปูเลยก็ว่าได้ ที่ตัวขา หรือก้ามปูจะมีความนิ่มมากกว่าปูชนิดอื่น เวลาทานเมนูนี้จะต้องขูดไข่บริเวณอกปูที่นึ่งมาแล้ว ใส่ไปในน้ำซุปมิโซะพร้อมกับขา หรือก้ามปู เมื่อต้มลงไปพอเคี่ยวได้ที่ขาปูขนจะมีความนิ่ม และซดน้ำซุปมิโซะที่รสชาติเค็มนิดๆ จะเข้ากันพอดิบพอดี,เมนูที่ 4 ปูซูไวเทมปุระ, (Zuwaigani Tempura) 399 บาท,ทดสอบ : นำปูซูไว ผัก ชนิดต่างๆ อาทิ ฟักทอง มะเขือพวง และมันเทศหวาน ผสมเข้ากับไข่ และแป้งนำลงไปทอดกับน้ำมัน ทานคู่กับน้ำจิ้มซอส ที่เรียกว่า เท็นทสึยุ (ซอสที่ทำมาจากน้ำเชื้อสำหรับทำซุปและซอสถั่วเหลือง) ทานกับ ขิงดอง หรือหัวไชเท้าขูดนำมาผสมในซอสเท็นทสึยุ ทานคู่กันจะได้ความกรอบของแป้ง และรสชาติของเนื้อปู พร้อมมีรสชาติของซอส เข้ากันดี,เมนูที่ 5 ปูทาราบะเทมปุระ, (Tarabagani Tempura) 399 บาท,ทดสอบ : นำปูทาราบะ ผัก ชนิดต่างๆ อาทิ ฟักทอง มะเขือพวง และมันเทศหวาน ผสมเข้ากับไข่ และแป้งนำลงไปทอดกับน้ำมัน ทานคู่กับน้ำจิ้มซอส ที่เรียกว่า เท็นทสึยุ (ซอสที่ทำมาจากน้ำเชื้อสำหรับทำซุปและซอสถั่วเหลือง) ทานกับ ขิงดอง หรือหัวไชเท้าขูดนำมาผสมในซอสเท็นทสึยุ ทานคู่กันจะได้ความกรอบของแป้ง และรสชาติของเนื้อปู พร้อมมีรสชาติของซอส เข้ากันดี,เมนูที่ 6 โมจิพิซซ่าปูซูไว, (Zuwaigani Mochi Pizza) 199 บาท,ทดสอบ : โดยการนำเนื้อปูซูไวที่ขูด มาผสมกับมายองเนส คลุกเคล้าให้เข้ากัน นำไปทาบนแป้งโมจิหั่นเป็นลูกเต๋า 12 ชิ้น ที่วางไว้บนกระทะ จากนั้น ราดชีสลงไปข้างบน แล้วนำไปอบ จะเกิดความร้อนทำให้ชีส โมจิ ละลาย กลายเป็นกระทะร้อน เมนูนี้ต้องรับประทานขณะที่ร้อนๆ จะได้ความอร่อย กลมกล่อม เข้ากันดี,เมนูที่ 7 รวมมิตรปูซูไว, (Zuwaigani Zukushi) 569 บาท,ทดสอบ : โดยนำปูซูไวมาทำเป็นข้าวปั้น และซูชิหน้าต่างๆ ซึ่งประกอบไปด้วย ข้าวปั้นหน้าปูซูไว 2 ชิ้น ข้าวปั้นซูชิปูซูไวมายองเนส 2 ชิ้น และ ซูชิปูซูไว 6 ชิ้น ทานคู่กับวาซาบิ และขิงดอง ตามความชอบ,**ล้อมกรอบ**,เทศกาลกินปูที่ สึโบฮาจิ Kani festival by Hokkaido Tsubohachi มีตั้งแต่วันนี้ – 31 มกราคม 2558 พร้อมลุ้นรับบัตรกำนัล มูลค่า 5,000 บาท ฟรีเมื่อสั่งเมนูปูใดก็ได้ ทุกท่านสามารถอิ่มอร่อยได้ที่ร้านสึโบฮาจิ ทั้ง 4 สาขา ,สาขา นิฮอนมูระ มอลล์ ทองหล่อ 13 โทร.02-185-3323,สาขา บีไฮฟ ไลฟ์สไตล์มอลล์ โทร.02-000-2180,สาขา นิฮอนมาชิ สุขุมวิท 26 โทร.02-262-0331,สาขา ธนิยะ โทร.02-266-538
ถ้าคุณเป็นคนที่คลั่งไคล้กับการกินปู ไทยรัฐออนไลน์ ขอเอาใจคนรักปูด้วยเทศกาลกินปูที่ สึโบฮาจิ เราคัดกันแบบเน้นๆ กับการสรรปู 3 สายพันธุ์ ที่หายากจากประเทศญี่ปุ่น แต่เราไม่ต้องไปไกลกันถึงญี่ปุ่นก็ได้กิน
เทศกาลกินปู,สึโบฮาจิ,กินปู,ปู,ปูญี่ปุ่น,ปูฮอกไกโด,ปูขน,ปูซูไว,ปูทาราบ,รีวิวอาหาร,ข่าวไทยรัฐ,ข่าวไทยรัฐไลฟ์สไตล์,ข่าวไลฟ์สไตล์,ไทยรัฐออนไลน์,ไทยรัฐไลฟ์สไตล์